b'\n_START_ARTICLE_\nGintautas Grigas\n_START_SECTION_\nBiografija\n_START_PARAGRAPH_\n1947\xc2\xa0m. baig\xc4\x97 Vaikut\xc4\x97n\xc5\xb3 pradin\xc4\x99, 1954\xc2\xa0m. Utenos vidurin\xc4\x99 mokyklas. 1959\xc2\xa0m. baig\xc4\x97 Kauno politechnikos institut\xc4\x85. 1970\xc2\xa0m. technikos moksl\xc5\xb3 kandidatas._NEWLINE_1959\xe2\x80\x931965\xc2\xa0m. dirbo Vilniaus skai\xc4\x8diavimo ma\xc5\xa1in\xc5\xb3 gamyklos Specialiajame konstravimo biure, 1960\xe2\x80\x931962\xc2\xa0m. ir 1964\xe2\x80\x931965\xc2\xa0m. laboratorijos ved\xc4\x97jas, 1962\xe2\x80\x93\xe2\x80\x931964\xc2\xa0m. skyriaus vir\xc5\xa1ininkas. 1961\xe2\x80\x931962\xc2\xa0m. pirmojo lietuvi\xc5\xa1ko kompiuterio \xe2\x80\x9eR\xc5\xabta\xe2\x80\x9c projekto vadovas. 1965\xe2\x80\x932004\xc2\xa0m. Fizikos ir matematikos instituto (nuo 1977\xc2\xa0m. matematikos ir kibernetikos institutas, nuo 1990\xc2\xa0m. Matematikos ir informatikos institutas) mokslo darbuotojas, nuo 1981\xc2\xa0m. Sisteminio programavimo sektoriaus, nuo 1984\xc2\xa0m. Programavimo metodologijos skyriaus vadovas. 1974\xe2\x80\x931979\xc2\xa0m. ir 1996\xe2\x80\x931998\xc2\xa0m. Vilniaus universiteto, 1992\xe2\x80\x931995\xc2\xa0m. Vytauto Did\xc5\xbeiojo universiteto, 1994\xe2\x80\x932001\xc2\xa0m. Vilniaus pedagoginio universiteto d\xc4\x97stytojas; nuo 1994\xc2\xa0m. docentas. 1981\xc2\xa0m. \xc4\xafk\xc5\xabr\xc4\x97 Jaun\xc5\xb3j\xc5\xb3 programuot\xc5\xb3j\xc5\xb3 neakivaizdin\xc4\x99 mokykl\xc4\x85.\n_START_SECTION_\nMokslin\xc4\x97 veikla\n_START_PARAGRAPH_\nPagrindin\xc4\x97s mokslinio darbo kryptys: abstraktieji duomen\xc5\xb3 tipai, programavimo mokymo metodika, programin\xc4\x97s \xc4\xafrangos lokalizavimas. 4 i\xc5\xa1radimai, daugiau kaip 100 mokslini\xc5\xb3 straipsni\xc5\xb3, apie 250 populiarinam\xc5\xb3j\xc5\xb3 ir metodini\xc5\xb3 straipsni\xc5\xb3 autorius. Vienas ir su kitais para\xc5\xa1\xc4\x97 daugiau kaip 30 knyg\xc5\xb3 programavimo, programavimo kalb\xc5\xb3 ir informatikos mokymo klausimais. 1986\xe2\x80\x932001\xc2\xa0m. su V. Dagiu ir kitais reng\xc4\x97 informacin\xc4\xaf\xe2\x80\x93metodin\xc4\xaf leidin\xc4\xaf \xe2\x80\x9eInformatika\xe2\x80\x9c.'